नकल नहीं हुई तो आंसर शीट्स छीनने के लिए लड़कों ने किया सुपरिंटेंडेंट का पीछा
बाबाजीवन सिंह कॉलेज सतलानी साहिब में ड्यूटी दे रहे स्टाफ ने बुधवार डीईओ ऑफिस पहुंच कर सुरक्षा की मांग की है। उन्होंने आरोप लगाए हैं कि प्रिंसिपल कम ऑब्जर्वर ने तो उनसे कोआर्डिनेट किया और ही अपनी जिम्मेदारियां बखूबी निभाई। अंत में आंसर शीट्स छीनने के लिए बाहरी युवकों ने चार किलोमीटर तक उनका पीछा किया।
कॉलेज में सुपरिंटेंडेंट लगाए गए विजय और डिप्टी सुपरिंटेंडेंट कश्मीर सिंह ने बुधवार डीईओ अमरदीप सैनी को मिल कर अपने साथ हुई घटनाओं के बारे में बताया। विजय और कश्मीर ने आप-बीती सुनाते हुए कहा कि स्कूल के ऑब्जर्वर कम प्रिंसिपल का रवैया बहुत ही खराब था। जब वह कॉलेज पहुंचे तो ऑब्जर्वर की तरफ से सेंटर की कक्षाएं ही बदल दी गई थी, जिन्हें उन्होंने पहुंच दोबारा से शिफ्ट करवाया, जिस कारण परीक्षा आधा घंटा देरी से शुरू हुई। कॉलेज की चार दीवारी ही नहीं थी। बाहरी दखलअंदाजी शुरू हुई तो उन्होंने इसका विरोध शुरू कर दिया। सख्ती की तो बाहरी युवकों ने सेंटर की खिड़कियां तोड़नी शुरू कर दी। यहीं उनकी मुश्किलें कम हुई। परीक्षा खत्म होने के बाद प्रिंसिपल कम ऑब्जर्वर की जिम्मेदारी होती है कि वे पेपरों को पीएसईबी के जिला ऑफिस में जमा करवाए, लेकिन कॉलेज के प्रिंसिपल ने ऐसा करने से मना कर दिया और कहा कि वह पेपर जमा करवाने ही नहीं जाएंगे। इसके बाद उन्होंने फैसला लिया कि वे खुद पेपर जमा करवाएंगे, लेकिन जब वह पेपर लेकर बाहर निकले तो कुछ युवक उनके पीछे पेपर छीनने के मकसद से लग गए। उन्होंने बाइक 100 किलोमीटर की स्पीड से भगाकर अपने आप को बचाया।
डीईओ के सामने सतलानी साहिब कॉलेज में सुरक्षा की गुहार लेकर पहुंचे स्टाफ के सदस्य।
कश्मीर सिंह गिल नकल के खिलाफ 12 साल से लड़ रहे जंग
डिप्टीसुपरिंटेंडेंट कश्मीर गिल ने बताया कि वह 12 साल से नकल के खिलाफ जंग लड़ रहे हैं। यही कारण है कि उन्हें दिए गए हर सेंटर में मुश्किलें आती हैं। पिछले साल जिला प्रशासन ने नकल के खिलाफ उनकी मुहीम के लिए उन्हें सम्मानित भी किया था। उन्होंने कहा कि देश में छठा दरिया नशों का नहीं नकल का बह रहा है। नकल के कारण युवा कॉम्पीटिटिव युग में आगे नहीं निकल पा रहे औैर अंत में उन्हें नशों का सहारा लेना पड़ता है।
मामला उच्चाधिकारियों के पास भेजा : डीईओ
^इसकीपूरी रिपोर्ट बनाकर उन्होंने उच्चाधिकारियों को भेज दी है। एसएसपी रूरल को स्कूल में सुरक्षा देने को कहा है। स्कूल में बाहरी ऑब्जर्वर बिठाया जाएगा ताकि परीक्षा के दौरान कॉलेज और बाहरी दखलअंदाजी को रोका जा सके। अमरदीपसैनी, डीईओ अमृतसर
hin_Deva hin_Deva hin_Deva hin_Deva bho_Deva hin_Deva hin_Deva hin_Deva